polyglot-tagger/wikipedia-language-snippets-filtered huggingface dataset:
மிகச் சிறந்த கண்ணாடிச் சிலைகள் இலிவியோ செகுசோ, காரன் இலமான்ட்டே, சுட்டானிசுலாவ் இலிபென்சுகி, யாரோசுலாவா பிறைச்சுதோவா ஆகிய கலைஞர்களின் நினைவுகூரத்தக்க அரும்படைப்புகளாகும். மற்றொரு அரிய படைப்பு இரெனே இரவுபிசெக்கின் "பொருள்" 1960 ஆகும். இது 52.2 செமீ நீள ஊதுமுறை செஞ்சூட்டுக் கலைப்பணியாகும். இவை கார்னிங்கு கன்ணாடி அருங்காட்சியகத்தில் "விளம்பர ஊழி வடிவமைப்பு" கண்காட்சியில் 2005 இல் காட்சிக்கு வைக்கப்பட்டன.
கண்ணாடி கலை குறிப்பது முற்றிலும் கண்ணாடியில் செய்யப்பட்ட தனிப்பட்ட கலை படைப்புகள் ஆகும். நினைவுச்சின்னங்கள், சுவர் அறையில் தொங்கவிடப்படும் திரைச்சீலைகள், சாளரங்கள், கலைக்கூடங்கள், தொழிற்சாலைகளில் செய்யப்பட்ட கலை படைப்புகள் உட்பட, கண்ணாடி நகையும் மேசைக்கலனும் எனக் கண்ணாடி அளவுகளைப் பொறுத்து கலைப்படைப்புகள் உருவாகின்றன.
பூஞ்சு ஆறு பிர் பாஞ்சல் மலைத்தொடரின் தெற்கு நோக்கிய மலையடிவாரத்தில் நீல்-காந்த் கலி மற்றும் இயாமியன் கலி ஆகிய பகுதிகளில் உருவாகிறது. இந்தப் பகுதியில் இது 'சீரன்' என்று அழைக்கப்படுகிறது. பூஞ்சு நகரத்தை அடையும் வரை தெற்கேயும் பின்னர் மேற்கிலும் இது பாய்கிறது. அதன் பிறகு இது தென்மேற்கே வளைந்து, இறுதியாக சோமுக்கிற்கு அருகிலுள்ள மங்களா நீர்த்தேக்கத்தில் வடிகிறது. பூஞ்சு, செக்ரா, தட்டா பானி, கோட்லி மற்றும் மிர்பூர் ஆகிய நகரங்கள் இந்த ஆற்றின் கரையில் அமைந்துள்ளன.
"மலை நாட்டின் பெரிய பகுதியில் பூஞ்சு ஆறு வடிகிறது. உயரமான பஞ்சால் மலைத்தொடரில் எழும் இந்த ஆறு நீரோடைகள் பலவற்றை சேகரித்துக் கொள்கிறது. உண்மையில் பூஞ்சு ஆறு இரத்தன் மலைத்தொடரின் கிளைப்பகுதியின் வடக்கு அல்லது வடமேற்கு பகுதியிலிருந்து வரும் அனைத்து நீரோடைகளையும் ஒருங்கிணைக்கிறது. இடைநிலை உயரமுள்ள மலைகளால் ஆக்கிரமிக்கப்பட்ட கணிசமான பகுதியிலும் வடிகிகிறது" என 1875 ஆம் ஆண்டில் ஆங்கிலேய நிலவியலாளர் பிரடெரிக்கு திரியூ குறிப்பிடுகிறார்.}}
ஜார்ஜ் புஃலரின் கூற்றுப்படி, தோகி என்ற வார்த்தையின் பண்டைய வடிவம், இராஜதரங்கிணி மற்றும் நிலமாதா புராணத்தில் குறிப்பிடப்பட்ட தௌசி என்பதாகும். பிந்தைய படைப்பில், ஆபகா , தௌசி மற்றும் சந்திரபாகா ஆகியவை ஒன்றாகப் பெயரிடப்பட்டுள்ளன. அநேகமாக இந்தச் சொல், 'குளிர்', அதாவது 'பனி' என்ற பொருள்படும் சமசுகிருதச் சொல்லான "துசரா" உடன் இணைக்கப்பட்டிருக்கலாம்.
ஆசாத் காசுமீரின் அவேலி மாவட்டத்தில் தோன்றி தென்மேற்கே பாய்ந்து பூஞ்சு நகருக்கு அருகில் பூஞ்சு ஆற்றில் கலக்கும் பீடார் நாலா சில சமயங்களில் 'பஞ்சு நதி' என்று அழைக்கப்படுகிறது. (பூஞ்சு ஆற்றின் மேல்நிலைப் பகுதி சூரன் நதி என்று அழைக்கப்படுகிறது.)
பூஞ்சு ஆறு இந்தியாவின் சம்மு மற்றும் காசுமீர் மற்றும் பாக்கித்தானின் சம்மு மற்றும் காசுமீர் நகரங்கள் வழியாக பாய்கிறது. பஞ்சு ஆறு, பஞ்சு தோகி, பஞ்சின் தோகி என்ற பெயர்களாலும் அழைக்கப்படும்) இது ஜீலம் ஆற்றின் துணை ஆறாகும்.
கார்த்திகை தீபத் திருவிழாவில் இது ஏழாவது நாள் திருவிழாகும்.இத்தேர்த்திருவிழா பிரமாண்டமாக நடைபெறும்.இதை காண லட்சகணக்கான மக்கள் வருவர். தேர் வடம் பிடித்து இழுப்பர்.காலை 5 மணியளவில் பஞ்சமூர்த்திகள் புறப்பாடாகி மகாரதங்களில் எழுந்தருள்வார்.தேர் ஓடும் போது சங்கிலி பிடித்து திரும்ப வசதியாக ஒவ்வொரு வீதி முனையிலும் ஒரு சந்து விடப்பட்டே இந்த நகரம் அமைந்துள்ளது.
தேரோட்டத்தின் போது தேருக்கு முட்டுக்கட்டை போடுவோர் 'கம்மாள' இனத்தவர் ஆவார்.அதே போன்று தேரின் பின்னாளில்லிருந்து சன்ன கட்டை போடுவோர் 'போயர்' இனத்தவர் ஆவார்.
பெரிய தேர் "மரத் தேர்"என்றும், "மகாரதம்"என்றும் அழைக்கப்படுகிறது.நாட்டுகோட்டை நகரத்தார் என்ற வாணிப மக்கள் திருவண்ணாமலை கோயில் தேர் திருப்பணிக்கும், அலங்கார நகைகளுக்கும் அதிகமாக நன்கொடை அளித்துள்ளனர்.மகாரதம் என்ற இந்த சாமித்தேர் 1853-ல் புதிதாக செய்யப்பட்டு அதே ஆண்டு கார்த்திகை திங்களில் 5 ம் நாள் வெள்ளோட்டம் விடப்பட்டது.இது 1926 எரிந்து போனது பின்பு மீண்டும் புதுப்பிக்கப்பட்டது.
அண்ணாமலையார் தேர் புறப்பாடு ஏற்படுவதற்கு முன்பு தேரடி வீதியில் உள்ள முனிஸ்வரனுக்கு சிறப்பு வழிபாடு,தேர்காலில் தேங்காய் உடைத்தல்,பூசணிக்காய்,எலுமிச்சை பலியிடுதல் நடைபெறும்.பின்பு தேர் புறப்படும்.இத்தேர் இழுக்கும் நிகழ்வில் வெளியூர் மக்கள்,வேண்டுதல் உடையோர் போன்ற மக்கள் தேர் இழுப்பர்.
திருவண்ணமலையில்நடைபெறும் திருவிழாக்களில் கார்த்திகை தீபத் திருவிழா சிறப்பு வாய்ந்தது.அத்திருவிழா 17 நாட்கள் நடைபெறும்.அதில் ஏழாவது நாள் திருவிழா பெரிய தேர் திருவிழா ஆகும்.
உருவாக்குகின்றன. இதன் விளைவாக, காசிய முழு எண்கள் யூக்ளிடிய வகுத்தல், யூக்ளிடிய படிமுறைத்தீர்வு, தனித்துவக் காரணிப்படுத்தல் ஆகியவற்றுடன் மேலும் பல தொடர்புள்ள பண்புகளையும் கொண்டுள்ளன. இருப்பினும் இவற்றுக்கு எண்கணிதத்தின் முழு வரிசைப்படுத்தல் பண்பு கிடையாது.
காசிய முழுவெண்கள் கூட்டலுக்கும் பெருக்கலுக்கும் அடைவு பெற்றதென்பதால், அவை ஒரு பரிமாற்று வளையமாக அமையும். இந்த வளையமானது, சிக்கலெண்கள் களத்தின் உள்வளையமாக இருக்கும். எனவே காசிய முழுவெண்கள் ஒரு முழுமை வளையமாகும்.
ஒரு காசிய முழுவெண்ணின் கள நெறிமம் அவ்வெண்ணின் தனி மதிப்பின் வர்க்கமாகும். இரு வர்க்கங்களின் கூட்டுத்தொகையாக இருப்பதால் கள நெறிமத்தின் மதிப்பு எதிர்மமற்றது. மேலும் இரு வர்க்கங்களின் கூட்டுத்தொகைத் தேற்றத்தின்படி கள நெறிமம் என்ற வடிவில் அமையாது.
எண் கோட்பாட்டில் காசிய முழுவெண் என்பது, மெய், கற்பனைப் பகுதிகள் இரண்டையும் முழுவெண்களாகக் கொண்ட ஒரு சிக்கலெண் ஆகும். காசிய முழுவெண்கள் சாதாரணக் கூட்டல், பெருக்கல் செயல்களுடன் இணைந்து முழு வளையத்தை உருவாக்குகின்றன. இந்த வளையமானது அல்லது எனக் குறிக்கப்படுகிறது.
காசிய முழுவெண்கள், இயற்கணித முழுவெண்களாகும். இவை இருபடி முழுவெண்களின் மிக எளிய வளையத்தை உருவாக்குகின்றன. இவ்வெண்கள் கணிதவியலாளர் கார்ல் பிரீடிரிக் காசின் பெயரால் அழைக்கப்படுகின்றன.
ஒரு காசிய முழுவெண்ணின் "கள நெறிமம்" , அவ்வெண் மற்றும் அதன் இணையிய எண் ஆகியவற்றின் பெருக்கமாக இருக்கும். அதாவது இன் கள நெறிமம்:
இச்சங்கத்தில் பதிவு செய்துள்ள உணவியல் வல்லுநர்கள் அனைவரும் தங்களுடைய பயிற்சி மற்றும் தொழில்முறை ஊட்டச்சத்து அனுபவம் பெற்ற சான்றுகளைச் சமர்ப்பிக்க வேண்டும். தரமான நெறிமுறை, நடத்தை மற்றும் செயல்திறன் ஆகியவற்றின் அடிப்படையில் அவர்கள் செயற்படவேண்டும் இதன் உறுப்பினர்கள் மூன்று பிரிவுகளில் உள்ளனர், பொது சுகாதாரத்தில் ஊட்டச்சத்துச் சிறப்புடன் பதிவுசெய்யப்பட்ட ஊட்டச்சத்து நிபுணர் , ஊட்டச்சத்து அறிவியல், விளையாட்டு மற்றும் உடற்பயிற்சி, உணவு அல்லது விலங்கு ஊட்டச்சத்து, இணை ஊட்டச்சத்து நிபுணர்கள் மற்றும் ஊட்டச்சத்து சங்கத்தின் ஆய்வாளர்கள் ஆவர்.
ஊட்டச்சத்து சங்கம் ஐக்கிய இராச்சியத்தில் செயற்பட்டுவரும் ஒரு சங்கமாகும். இச் சங்கம் ஒரு பதிவு செய்யப்பட்ட தொண்டு நிறுவனம் ஆகும். இச்சங்கமானது ஐக்கிய இராச்சிய உணவியல் வல்லுநர் பதிவேட்டின் பொறுப்பாளராக உள்ளது.
"அனைத்துநிலைகளிலும், ஆதாரத்துடன் கூடிய வழிமுறைக்கொண்டு ஊட்டச்சத்துக் குறித்த விஷயங்களில் பொதுமக்களைப் பாதுகாப்பதும் பலனடையமாறு பார்த்துக்கொள்வதே" இதன் நோக்கம் ஆகும்.
பதிவுசெய்யப்பட்ட ஊட்டச்சத்து நிபுணர்கள், பயன்பாட்டு அறிவு, புாிந்து கொள்ளுதல் மற்றும் அனுபவ அறிவு ஆகிய திறனுடையவர்கள் என்ற அடிப்படையில் தேர்ந்தெடுக்கப்பட்டவர்களாவர். மேலும் இவர்கள் தங்களது அறிவை இற்றைப் படுத்திக்கொள்வதோடு ஆதாரங்களை அடிப்படையாகக் கொண்ட முறைப் பின்பற்றவும் செய்வர்.
இணை ஊட்டச்சத்து நிபுணர்கள் என்போர் ஊட்டச்சத்து அறிவியலில் நல்ல அடிப்படை அறிவைப் பெற்றுள்ள பட்டதாரிகள் ஆவர். இவர்கள் பதிவு செய்யப்பட்ட ஊட்டச்சத்து வல்லுநர் ஆவதற்காக ஊட்டச்சத்தின் ஒரு சிறப்புப் பிரிவில் போதுமான அனுபவம் பெறுவதற்கான பணியினை மேற்கொண்டிருப்பர்.
ஐக்கிய இராச்சியத்தின் பல முக்கிய அமைப்புகளால் இச்சங்கம் அங்கீகரிக்கப்பட்டுள்ளது. தேசிய தொழில் சேவை இவ்வமைப்பின் தலைமைச் செயலர் லியோனி மில்லினெர் ஆவார்.
கைக்குத்தல் அரிசி ஊட்டச்சத்து மிக்க உணவுகளில் ஒன்றாகும். கைக்குத்தல் அரிசியில் 23 வகையான சத்துக்கள் நிறைந்துள்ளன. குறிப்பாக மூளை வளர்ச்சிக்கு உதவும் வைட்டமின்-பி குடும்பத்தைச் சார்ந்த சத்துக்கள் நிறைய உள்ளது. அரிசி பதப்படுத்தப்படும் விதம் அதன் ஊட்டச்சத்து தன்மையை பாதிக்கிறது. கைக்குத்தல் அரிசியில் அதன் உமி மட்டும் அகற்றப்படுவதால் அதன் ஊட்டச்சத்துகள் தக்க வைக்கப்படுகின்றன. இதில் சுமார் 8 சதவீதம் புரதம் மற்றும் சிறிய அளவு கொழுப்புகள் உள்ளன. இதில் தியாமின், நியாசின், ரிபோஃப்ளேவின், இரும்பு மற்றும் கால்சியம் ஆகிய சத்துகளும் உள்ளன.
கைக்குத்தல் அரிசி என்பது மர உரல் அல்லது கல்லுரலில் மர உலக்கையால் குத்தி புடைத்து எடுக்க படும் அரிசி வகை ஆகும். இந்த கைக்குத்தல் அரிசியானது நெல் அரவை இயந்திரங்களால் அரைத்து எடுக்கப்படாமல் கைகளால் குத்தப்பட்டு தயாரிப்பதாகும். இந்தகைக்குத்தல் அரிசியில் நெல்லின் மேலோடான உமி மட்டும் நீக்கப்பட்டு உட்புற அடுக்கான தவிடு நீக்கப்பட்டாமல் இருக்கும். எனவே இது சற்று பழுப்பு நிறத்துடன் காணப்படும் அரிசியாகும். இந்த வழியில், அரிசியில் உள்ள நுண்ணூட்டச்சத்துக்கள், நார்ச்சத்து மற்றும் அரிசி எண்ணெய் ஆகியவை சிதையாமல் பாதுகாக்கப்படுகிறது.
கைக்குத்தல் அரிசியின் உமியில் 38 சதவீதம் செல்லுலோஸ் மற்றும் 32 சதவீதம் லிக்னின் அடங்கியுள்ளது. இது ஓர் மாற்று எரிபொருளாகவும் உள்ளது. ஓர் ஆண்டு முழுதும் பெறப்படும் 80 மில்லியன் டன் உமியில் 170 மில்லியன் பீப்பாய் எண்ணெய் தயாரிக்கப் பயன்படுகிறது. அரிசி உமியில் 22 சதவீதம் சாம்பலும், 95 சதவீதம் சிலிக்கா உள்ளது. அதிக அளவு சிலிக்கா உராய்வு பொருளாக பயன்படுத்தப்படுகிறது. அதிக அளவு உமி இந்தியாவில் எரிபொருளாக கொதிகலன்களிலும், வீட்டுத் தேவைகளுக்கும் பயன்படுத்தப்படுகின்றன.
அரிசி ஆலைகளில் தீட்டப்படும் அரிசிகள் பயன்பாட்டில் உள்ளன. இயந்திரங்களில் தீட்டப்படும் நெல்லில் இருந்து நார்ச்சத்து நிறைந்த உமி நீக்கப்படுவதால் அரிசியில் நார்ச்சத்து நீங்குகிறது. இந்த அரிசி எளிதில் செரித்து இரத்தத்தில் சர்க்கரை அளவு அதிகரிக்கிறது. அரிசி ஆலைகளில் தீட்டப்பட்ட நெல்லினால் உடலில் அதிக கால்சியம் சேராது. இதனால் நாளடைவில் எலும்புகள் பலவீனம் அடைவதோடு, இதயத்தை பாதிக்கும் அபாயமும் உள்ளது.
வால்ட் விட்மேன் 1850 களின் பிற்பகுதியிலிருந்து 1860 களின் முற்பகுதியில் 1855 இல் வெளியான லீவ்ஸ் ஆப் கிரீவ்ஸ் மூலம் ஒரு கவிஞராக தனது எழுத்துப் பணியைத் தொடங்கினார். விட்மேன் ஒரு தனித்துவமான அமெரிக்க காவியத்தை எழுத விரும்பினார். கிங் ஜேம்ஸ் விவிலியத்தின் கேடன்ஸால் ஈர்க்கப்பட்ட ஒரு புதுக்கவிதைபாணியை உருவாக்கினார். 1855 இல் முதன்முதலில் வெளியிடப்பட்ட சுருக்கமான தொகுதி, சிலரால் சர்ச்சைக்குரியதாகக் கருதப்பட்டது. விமர்சகர்கள் குறிப்பாக விட்மேனின் பாலியல் மற்றும் கவிதையின் "ஓரினமான மேலோட்டங்கள்" பற்றிய அப்பட்டமான சித்தரிப்புகளை எதிர்த்தனர். அமெரிக்க ஆழ்நிலை விரிவுரையாளரும் கட்டுரையாளருமான ரால்ப் வால்டோ எமேர்சனின் லீவ்ஸ் ஆஃப் கிராஸிற்கான பாராட்டுகளைத் தொடர்ந்து விட்மேனின் பணி குறிப்பிடத்தக்க கவனத்தைப் பெற்றது.
அமெரிக்க உள்நாட்டுப் போரின் போது, விட்மேன் வாசிங்டன், டி. சி.க்கு குடிபெயர்ந்தார். அங்கு அவர் அரசாங்கத்திற்காக பணியாற்றினார். மேலும், மருத்துவமனைகளில் தன்னார்வத் தொண்டு செய்தார். அவர் லிங்கனை சந்திக்கவில்லை என்றாலும், அவருடன் ஒரு தொடர்பை உணர்ந்தார். லிங்கனின் படுகொலையால் பெரிதும் ஈர்க்கப்பட்டார். "மை கேப்டன்" முதன்முதலில் நவம்பர் 4, 1865 இல் தி சாட்டர்டே பிரஸ்ஸில் வெளியிடப்பட்டது. மேலும் அந்த ஆண்டின் பிற்பகுதியில் டிரம்-டாப்ஸின் தொடர்ச்சியில் வெளிவந்தது. பின்னர் அவர் அதை லீவ்ஸ் ஆப் கிரீவ்ஸ் என்றத் தொகுப்பில் சேர்த்தார். லிங்கனின் மரணம் குறித்த பல விரிவுரைகளில் கவிதையை வாசித்தார்.
என்பது 1865 ஆம் ஆண்டில் அமெரிக்கக் குடியரசுத் தலைவர் ஆபிரகாம் லிங்கனின் மரணம் பற்றி வால்ட் விட்மேன் எழுதிய ஒரு நீட்டிக்கப்பட்ட உருவகக் கவிதையாகும். இந்த கவிதை முதன்முதலில் "டிரம்-டாப்ஸ்" என்ற துண்டுப்பிரசுரத்தில் வெளியிடப்பட்டது. இதில் அமெரிக்க உள்நாட்டுப் போரைப் பற்றி 18 கவிதைகள் தொகுக்கப்பட்டுள்ளன. கவிதை துக்கத்தையும் துயரத்தையும் வெளிப்படுத்துகிறது.
வால்ட் விட்மேன் "ஓ கேப்டன்! மை கேப்டன்!" கவிதையை 1865 ஆம் ஆண்டில் ஆபிரகாம் லிங்கனின் படுகொலைக்குப் பிறகு எழுதினார்.
ஆரம்பத்தில் அவர் லிங்கன் மீது அக்கறையற்றவராக இருந்தார். லிங்கனின் நற்பண்பு குடியரசுத் தலைவரை நேசிக்க வைத்தது. ஓ கேப்டன்!
குழந்தைப் பாடல்கள் என்பவை குழந்தைக்குத் தாய், பாட்டி, தாத்தா, சொல்லிக் கொடுக்க, குழந்தைகள் அப்பாடலைதத் திரும்பி பாடுவார்கள். குழந்தைகளுக்கு நாவசைத்து, கையசைத்து, உடலை ஆட்டி, சொல்லிக் கொடுப்பதால், உடல் வளர்ச்சியோடு உள்ள வளர்ச்சியும் ஏற்படுகிறது. முதலில் அகரத்தைச் சொல்லிக் கொடுக்கப் பாடலையே பாடினார்கள். பாடல்கள் எளிமையாகப் பிள்ளைகளின் மனதில் படிந்து சிறந்த இடத்தினைப் பெற்று விடுகின்றன.
என்ற இரு பாடல்களையும் குழந்தைகளுக்காகபத் தாய் சொல்லிக் கொடுக்க, பின்னால் குழந்தைகள் அப் பாடல்களைப் படுகின்றனர். இப்பாடல்களினால், நீதிக் கருதுகளைக் குழந்தைகள் புரிந்து கொள்ள முடிகிறது.
சார்லசு பொர்ரோமியோ என்பவர் ஒரு முன்னாள் இந்தியத் தடகள வீரர் ஆவார். 1982 ஆம் ஆண்டில் நடைபெற்ற தில்லி ஆசிய விளையாட்டுப் போட்டிகளில் 1:46:81 என்ற சாதனை நேரத்துடன் தங்கப் பதக்கம் வென்றமைக்காக அருச்சுனா விருது பெற்றார். இவர் இலாசு ஏஞ்சல்சில் நடைபெற்ற 1984 கோடைக்கால ஒலிம்பிக்க விளையாட்டுப் போட்டிகளில் இந்தியாவைப் பிரதிநிதித்துவப்படுத்தினார். இவர் புகழ் வெளிச்சத்தில் இருந்த காலகட்டம் குறுகியதாக இருக்கலாம். ஆனால், இவரது திறன்வாய்ந்த முயற்சிகள் இவருக்கு இந்தியாவின் மிக உயர்ந்த குடிமக்களுக்கு வழங்கப்படும் விருதுகளில் ஒன்றான பத்மசிறீ விருதினை 1984 ஆம் ஆண்டில் பெற்றுத்தந்தது. தனது ஓய்விற்குப் பிறகு, இவர் இந்தியாவில் விளையாட்டினை தேசிய அளவிற்கு உயர்த்தும் பணியில் தொடர்ந்து ஈடுபட்டு வந்தார். இந்தியாவில் சிறப்பு ஒலிம்பிக் பாரத் என்ற அமைப்பில் தேசிய விளையாட்டுத்துறை இயக்குநராகப் பணியாற்றினார்.
தனது உயர்கல்வியைத் தொடர இவர் அகமதாபாது சென்றார். அங்கு புனித சேவியர் கல்லூரியில் பட்டம் பயின்றார். தனது கல்லூரிக் காலத்திலும் விளையாட்டில் இவர் காட்டிய திறமை இவருக்கு நற்பெயரை ஈட்டித் தந்தது. சிறந்த விளையாட்டு வீரர் என்ற விருதினையும் பெற்றுத்தந்தது. 1978 ஆம் ஆண்டில் பல்கலைக்கழகங்களுக்கிடையேயான போட்டிகளில் இவரது சாதனை நேரமானது இவருக்குத் தேசிய மற்றும் சர்வதேச அளவிலான கவனத்தைப் பெற்றுத் தந்தது. 1979 ஆம் ஆண்டில் மெக்சிக்கோ நகரத்தில் நடைபெற்ற 1979 கோடைக்கால யுனிவெர்சியேடு போட்டிகளில் இந்தியாவைப் பிரதிநிதித்துவப்படுத்தும் வாய்ப்பினையும் இவர் பெற்றார்.
1982-ஆம் ஆண்டில் புகழ் வெளிச்சத்திற்கு வந்தார். மும்பையில் நடைபெற்ற ஆறு நாடுகளுக்கிடையேயான தடகளப் போட்டியில் முதலிடத்தைப் பெற்றார். கோழிக்கோட்டில் நடைபெற்ற மாநிலங்களுக்கிடையேயான போட்டியில் வாகையாளரானார். மேலும், பெசாவரில் நடைபெற்ற பாக்கித்தானிய தேசிய விளையாட்டுப் போட்டிகளில் தங்கம் வென்றார். சீனாவில் பெய்ஜிங்கில் நடைபெற்ற சர்வதேச விளையாட்டுப் போட்டிகிளல் வெண்கலம் வென்றார். இந்தியத் தடகள அணி ஜெர்மனிக்குச் சுற்றுப்பயணம் சென்றபோது தலைமை தாங்கினார்.
1984 ஆம் ஆண்டில் டாடா அவரை சிறந்த விளையாட்டு வீரராகக் கௌரவித்தார். போரோமியோ பின்னர், யப்பான் மற்றும் சீனா உட்பட உலகெங்கிலும் பல தடகள சந்திப்புகளில் இந்தியாவைப் பிரதிநிதித்துவப்படுத்தினார், அங்கு அவர் மீண்டும் தங்கம் வென்றார். இவர் 1984 கோடைகால ஒலிம்பிக் விளையாட்டுப் போட்டிகளில் லாஸ் ஏஞ்சல்சில் இந்தியாவைப் பிரதிநிதித்துவப்படுத்தினார்ஃ 1:51.52 நேரத்தில் இலக்கினை அடைந்து ஐந்தாவது இடத்தைப் பிடித்த பிறகு முதல் சுற்றில் வெளியேற்றப்பட்டார்.
இவர் இந்தியாவின் தமிழ்நாடு சிவகங்கை மாவட்டம் தேவகோட்டை என்ற ஊரில் 1958 ஆம் ஆண்டு திசம்பர் 1 ஆம் நாள் பிறந்தார். இவர் தேவகோட்டையில் உள்ள முத்தாத்தாள் நடுநிலைப் பள்ளியிலும், தே பிரித்தோ மேல்நிலைப் பள்ளியிலும் தனது பள்ளிக்கல்வியை முடித்தார்.
1979 ஆம் ஆண்டில் இவர் டாட்டா ஸ்டீல் நிறுவனத்தில் விளையாட்டு உதவியாளராகப் பணியில் சேர்ந்து எண்ணற்ற தடகளப் போட்டிகளில் பங்கேற்றார்.
பெரும்பான்மையான அயல்நாட்டுத் தாவரங்கள் மருந்திற்காகவும் ,மணப்பொருளுக்காகவும் ,உணவிற்காகவும் அறிமுகப்படுத்தப்பட்டன .வீட்டுத்தோட்டங்களில் அழகுக்காக வளர்க்கப்படுவதற்கு, தாவரங்கள் அயல் நாடுகளிலிருந்து கொண்டு வரப்பட்டன.மிகப்பெரும்பான்மையான அயல் நாட்டுத்தாவரங்கள், ஆங்கிலேய ஆட்சியின் போதே தென்னிந்தியாவில் அறிமுகப்படுத்தப்பட்டன.
இலங்கையிலிருந்து அறிமுகமான இம்மரம் நீண்டு வளரும் மையத் தண்டைக் கொண்டது .கோபுரம் போல அமைந்த பக்கக் கிளைகள் இதற்கு உண்டு .அழகிற்காக வளர்க்கப்படும் இம்மரத்தின் இளம் சிவப்பு,மஞ்சள் நிறமுடைய மலர்கள் ஏப்ரல் திங்களில் மலர்கின்றன.கட்டைகள் ,பென்சில்,பெட்டி போன்றவற்றை தயாரிக்க பயன்படுகின்றன.
ஆஸ்திரியேலியாவிலிருந்து தென்னிந்தியா வந்த இம்மரம் 15-20 மீ உயரம் வளரக்கூடியது .இதன் இலைகள் சிறுத்துச் செதில் இலைகளாக இருக்கும் .தமிழ்நாடு,கேரளம் ,ஆந்திர மாநிலங்களில் மணற்பாங்கான கடற்கரை பகுதிகளில் வளரும் இம்மரத்தின் கட்டை பொருளாதாரச்சிறப்பு வாய்ந்தது .
மலேசியா நாட்டைச்சேர்ந்த இம்மரத்தின் மஞ்சள் நிற மலர்கள் அக்டோபர் திங்களில் தோன்றும் .தென்னிந்தியாவில் மேற்கு தொடர்ச்சி மலைப் பகுதிகளில் அழகிற்காக இம்மரம் வளர்க்கப்படுகிறது.
இலங்கையைச்சேர்ந்த இம்மரம் மே ,ஜூன் திங்கள்களில் பூக்கிறது .இதன் மலர்கள் இளஞ்சிவப்பு .தமிழ் நாடு ,ஆந்திரம் ,கேரளம் ஆகிய மாநிலங்களில் அழகிற்காக இம்மரம் வளர்க்கப்படுகிறது.
பிரேசில் நாட்டைச்சேர்ந்த இது கேரளா,தமிழ்நாடு ,ஆந்திரா ,கர்நாடகா ஆகிய மாநிலங்களில் வளர்க்கப்படுகிறது .முந்திரியின் கனி உண்ணப் பயன்படுகிறது .
மெக்சிகோவைத் தாயகமாகக் கொண்ட இந்த முள்மரம் வேலிக்காக வளர்க்கப்படுகிறது .ஓரளவு தமிழ்நாட்டின் விறகுத்தேவையை இது நிறைவு செய்கிறது .
ஆ ஃப்ரிக்க நாட்டிலிருந்து அறிமுகமாகிய இம்மரம் சாலை ஓரங்களில் நிழல் தருவதற்காக வளர்க்கப்படுகிறது .இதன் கனி உணவில் பயன்படுகிறது .
இது ஐரோப்பாவை தாயகமாகக் கொண்டது.தமிழ்நாட்டில் நீலமலை ,கொடைக்கானல் , பகுதிகளில் வளர்க்கப்படுகிறது .இதன் கனி சத்து மிகுந்தது.
முதலாம் நரசிம்மவர்மன் புகழ் பெற்ற பல்லவ மன்னன் ஆவர். மகேந்திர வர்மனுக்குப் பின்னர் அவன் மகன் நரசிம்மவர்மன் பொ.ஊ. 630 ல் என்னும் பெயருடன் ஆட்சிக்கு வந்தான். இவரது காலத்திலேயே பல்லவர் குலம் மிகவும் சிறப்புற்று விளங்கியது. இவரது ஆட்சி காலத்தில் பல்லவ அரசு வடக்கில் கிருஷ்ணா ஆறு முதல் தெற்கில் மதுரை வரை பரந்து காணப்பட்டது. நரசிம்ம பல்லவரின் ஆட்சி காலத்திலேயே அப்பர், திருஞானசம்பந்தர், சிறு தொண்டர் போன்ற சைவ நாயன்மார்கள் வாழ்ந்ததாக தமிழ் இலக்கியங்களில் கூறப்படுகின்றன. அவருடைய ஆட்சியின் போது, பொ.ஊ. 640 ல் சீனப்பயணி யுவாங் சுவாங் காஞ்சிபுரத்திற்கு விஜயம் செய்தார்.
இவன் சிறந்த மல்யுத்த வீரனாய் திகழ்ந்ததால் மாமல்லன் என்ற பட்டம் பெற்றான். இவன் நினைவாகவே மாமல்லபுரம் என்ற துறைமுக நகரம் ஏற்படுத்தப்பட்டது. மாமல்லபுரத்தில் மகேந்திரவர்மனால் தொடங்கப்பட்ட வேலைகளை நிறைவு செய்தார். அரசியல், கலை போன்ற துறைகளில் இவனது சாதனைகள் வரலாற்று முக்கியத்துவம் கொண்டவை. இலங்கை மன்னன் மானவர்மனுக்கு உதவிசெய்தார்.
பல்வேறு அமைப்புகளும் அரசுகளும் மருந்து மறுசுழற்சித் திட்டங்ளை நிா்வகிக்க பல்வேறு வழிகளில் பரிசோதித்து வருகின்றன.பல மருந்து மறுசுழற்சி திட்டங்கள் நிபுணர்களிடமிருந்து மட்டுமே மருந்துகளை எடுத்துக் கொள்கின்றன, நோயாளிகளிடமிருந்து ஒருபோதும் எடுத்துக் கொள்வதில்லை. மருந்து மறுசுழற்சி திட்டங்கள் மருந்துகளை அழிக்கத் துடிக்கும் நுகா்வோா்களுக்காக வடிவமைக்கப்பட்டதல்ல. இந்த திட்டங்கள், மருந்துகள் மற்றும் தனிப்பட்ட பராமரிப்பு பொருட்கள் சுற்றுச்சூழலில் உண்டாக்கும் தாக்கத்தை குறைப்பதற்காக உருவாக்கப்பட்டவையல்ல. பொதுவாக அவர்கள் காலாவதியாகாமலும் திறக்கப்படாத பெட்டியில் உள்ள மருந்துகளை மட்டுமே பெற்றுக்கொள்வாா்கள். மறுசுழற்சி செய்யப்பட்ட மருந்துகளை மீண்டும் பயன்படுத்தும் போது, அவர்கள் மறுசுழற்சி திட்டத்தில் பங்கேற்க சிறப்பு தேவைகளை பூர்த்தி செய்யத் தயாராக இருக்கும் குறிப்பிட்ட மருந்தாளர்களிடம் மட்டுமே செல்கிறார்கள். வழக்கமாக, மருந்து இழப்பீடு இல்லாமல் நிதி திரும்பும்.
நுகர்வோர் மருந்தகங்களிலி்ருந்து பாிந்துரைக்கப்பட்ட மருந்துகளை பெற்றுக்கொள்வதையும், மருந்தகங்கள் நம்பகமான ஆதாரத்திலிருந்து மருந்துகள் கிடைப்பதையும் எதிர்பார்க்கிறார்கள். மருந்து மறுசுழற்சி திட்டத்தில், நுகர்வோர் குறைவான கட்டுப்படுத்தப்பட்ட விநியோக சங்கிலி மூலம் மருந்துகளைப் பெறுவதால், இ வ்வகை மருந்துகளின் தரம் குறைவாக இருக்கும். மருந்து மறுசுழற்சி திட்டங்களின் ஆதரவாளா்களும் எதிா்ப்பாளா்களும் நுகா்வோருக்கு குறைவான கட்டுப்பாட்டு சங்கிலி முறையில் கிடைக்கக்கூடிய தரம் குறைவான மருந்துகளை எடுக்கும் நுகா்வோருக்கு விளையும் ஆபத்துகளை சீா்துாக்கிப் பாா்ப்பதில் வேறுபடுகின்றனா்.
உபயோகப்படுத்தப்படாத மருந்துகளை பாதுகாப்பான ஏதோவொரு முறையில் தேவவைப்படும் மற்றொருவருக்கு உபயோகமுள்ள மருந்தாக மாற்றுவது மருந்துகள் மறுசுழற்சி எனப்படும். இது ஒரு சிறப்பு மருந்து நிறுவனம் மூலம் நடக்கும்.
அமெரிக்காவின் பல்வேறு மாகாண அரசாங்கங்கள் மருந்து மறுசுழற்சி திட்டங்களை வழங்குகின்றன. 2010 ஆம் ஆண்டு கணக்குப்படி கனடாவிடம் அமெரிக்காவை விட குறைவான அளவில் மருந்து மறுசுழற்சி திட்டங்கள் இருந்தன.
இருப்பினும், ஏப்ரல் 2007 ல், 29 காங்கிரஸ் சட்டமன்ற உறுப்பினர்கள் மாநில காங்கிரஸ் தலைமையில் ஒரு மாற்றத்தை ஆதரித்தனர். இவர்களுக்கு 2 தேசியவாத காங்கிரஸ், 1 அருணாசல் காங்கிரஸ் மற்றும் 11 சுயாதீன எம்.எல்.ஏ.க்கள் ஆகியோர் ஆதரவு தெரிவித்தனர். அருணாசலினுடைய நீண்ட கால முதலமைச்சர், 2007-04-09 அன்று காங்கிரசின் சட்டமன்ற உறுப்பினர்கள் புதிய காங்கிரஸ் சட்டமன்றத் தலைவராக மின்சக்தித் துறை அமைச்சர் டோர்ஜி கந்துவைத் தேர்ந்தெடுத்தபோது பதவி விலகத் தள்ளப்பட்டார். 2007-04-10 அன்று நாகாலாந்து கவர்னர் கே. சங்கரநாராயணன் நடத்திய ஏழாவது முதலமைச்சராக கந்தூ பதவியேற்றார்.
தேசியவாத காங்கிரஸ் கட்சியும், அகில இந்திய திரிணமூல் காங்கிரசும் காங்கிரஸ் கட்சியின் அருணாச்சல பிரதேசத்தில் உள்ள காங்கிரஸ் கூட்டாளிகளாக இருந்தாலும், அவர்கள் காங்கிரசுக்கு எதிரான தேர்தலில் போட்டியிட்டனர். அருணாச்சல பிரதேசத்தில் பி.ஜே.பி கூட, வடகிழக்கு மாகாணத்தில் தனது முதல் அரசாங்கத்தை உருவாக்கியது, அபாங் மற்றும் அவரது ஆதரவாளர்கள் ஆகஸ்டு 2003 இல் பா.ஜ.க வில் இணைந்தனர்.
2004 ஆம் ஆண்டு அருணாச்சல சட்டசபை தேர்தலில் காங்கிரஸ் 60 இடங்களில் 34 ஆசனங்களை வென்றது. காங்கிரஸின் தலைவரான செகாங் அபங் காங்கிரஸ் சட்டமன்றத்தில் தேர்ந்தெடுக்கப்பட்டு, முதலமைச்சராக பதவியேற்றார். பாரதீய ஜனதா கட்சியிலிருந்து தேர்தலுக்கு சில வாரங்களுக்கு முன்னர் அபான் மாற்றப்பட்டார். பா.ஜ.க 9 இடங்களை வென்றது.
அதே ஆண்டின் ஜூன் மாதத்தில், கந்துவின் அரசானது 9 பி.ஜே.பி எம்.எல்.ஏ.க்களில் 8 பேரில் காங்கிரஸ் கட்சியில் இணைந்தபோது, கட்சியின் பலம் 41 ஆகி , மேலும் வலுப்படுத்தப்பட்டது.
வைட்லி விருது என்ற விருது ஒவ்வொராண்டும் வைட்லி ஃபண்ட் ஃபார் நேச்சர் எனும் அமைப்பால், வழங்கப்பட்டு வருகிறது. இது காட்டுயிர் மற்றும் சுற்றுச்சூழல் பாதுகாப்புக்காகப் போராடுபவர்களுக்குக் கிடைக்கக்கூடிய உலகளாவிய அதிகபட்ச அங்கீகாரமாக கருதப்படுகிறது. இந்த விருதின் மதிப்பு £35,000 ஆகும். மேலும் இந்த விருது ‘பசுமை ஆஸ்கர்’ என்று போற்றப்படுகிறது. இந்த விருதானது குறிப்பாக வளர்ந்த நாடுகளுக்கு வெளியில் உள்ள காட்டுயிர்களின் பாதுகாப்பிற்காக போராடுபவர்களை அங்கீகரிக்க முயல்கின்றது, மேலும் இவர்களின் பணிகளை பன்னாட்டளவில் கவனத்துக்கு கொண்டுவந்து, இப்பணிகளுக்கு நீண்டகால அடிப்படையில் உதவியும், பாதுகாப்பும் அளிக்கும் விதத்தை அடிப்படையாக கொண்டதாக உள்ளது.
தி விட்லி-சேக்ரே பாதுகாப்பு நிதியம் என்பது முந்தைய ஆண்டுகளில் விட்லி விருது வென்றவர்களுக்கு அவர்களின் அடுத்த திட்டங்களை மேற்கொள்வதற்கு கூடுதல் நிதி வழங்கும் ஒரு ஆண்டுத் திட்டம் ஆகும், இதைக் கொண்டு மாறிவரும் தேவைகளுக்கு ஏற்ப, வளர்ந்துவரும் நாடுகளில் உள்ள ஆபத்துக்கு உள்ளான உயிர் இனங்கள் மற்றும் அவைகளின் வாழ்விடங்களை காக்க செலவிடப்படும்.
ஒவ்வொரு ஆண்டும் முந்தைய ஆண்டில் வைட்லி விருது வென்றவர்களில் தேர்ந்தெடுக்கப்பட்டு வைட்லி தங்க விருதை பெறுவதற்கு தேர்வு செய்யப்படுவர். இந்த விருதின் மதிப்பு £50,000 ஆகும் இத்தொகை விருது பெறுபவரின் ஓராண்டு திட்டச் செலவுக்கு பயன்படுத்தும் வகையிலானது.
கே. கே. பிள்ளை எனப்படும் கோலப்ப கனகசபாபதி பிள்ளை 1954 முதல் 1966 வரை சென்னைப் பல்கலைக்கழகத்தில் இந்திய வரலாற்றுத் துறைக்கு தலைமை தாங்கிய ஒரு இந்திய வரலாற்றாசிரியர் ஆவார். அவர் இந்திய வரலாற்று காங்கிரஸின் தலைவராகவும், தென்னிந்திய வரலாற்று காங்கிரஸின் நிறுவனத் தலைவராகவும் பணியாற்றினார்.
கே.கே.பிள்ளை அவர்கள் எஸ்.கிருஷ்ணசாமி ஐயங்கார், கே.ஏ.நீலகண்ட சாஸ்திரி போன்று சென்னை பல்கலைகழக வரலாற்றுத்துறைக்கு பெருமை சேர்த்தவர் ஆவார். இவர் 1946ல் சென்னை பல்கலைகழகத்திலும், 1948 ல்ஆக்ஸ்போர்ட் பல்கலைகழகத்திலும் டி.லிட் பட்டங்களை பெற்றார். இவரது வரலாற்று ஆராய்ச்சி நூலான "சுசீந்திரம் கோவில்" என்ற நூல் இலக்கியம் மற்றும் கல்வெட்டுச் சான்றுகளின் அடிப்படையில் எழுதப்பட்டது ஆகும்.
பிள்ளை 1905 ஏப்ரல் 3 அன்று முந்தைய திருவிதாங்கூர் சமஸ்தானத்தில் தமிழ்நாட்டின் தற்போதைய கன்னியாகுமரி மாவட்டத்தில் கல்குளம் வட்டம் அல்லூர் என்ற கிராமத்தில் கோலப்ப பிள்ளை மற்றும் பார்வதி என்கிற தமிழ் பேசும் தம்பதியற்கு மகனாக பிறந்தார். இவர் கோட்டாறு ஆங்கில உயர்நிலைப்பள்ளியிலும், பின்னர் நாகர்கோவில் ஸ்காட் கிறிஸ்துவக் கல்லூரியிலும் கல்வி பயின்றார். பட்டப்படிப்பு முடித்தவுடன் பாரதிதாசன் பல்கலைக்கழகத்தில் விரிவுரையாளாரக பணியாற்றினார். பின்னர், சென்னைப் பல்கலைக்கழகத்தில் சேருவதற்கு முன்னர், இவர் சென்னை, மாநிலக் கல்லூரியில் ஆசிரியராக பணி புரிந்து வந்தார்.
ஆகியவை இவரெழுதிய நூல்களாகும். இவரது நூல்கள் பல பல்கலைக் கழகங்களில் பாடங்களாக இடம் பெற்றுள்ளன. மேலும், தென்னிந்திய வரலாற்று ஆய்வை ஊக்குவித்தவர்களில் இவரும் ஒருவர். இவர் திறனாய்வு மூலம் வரலாற்று ஆதாரங்களிலிருந்து வரலாற்று உண்மைகளை கண்டறிந்தவர் ஆவார். "உணர்ச்சி வாதம், குறுகிய நோக்கு, பிராந்திய பற்று, மொழி வெறி, இன மதவாதம் ஆகியவை வரலாற்று ஆய்வின் விரோதிகள்" என்றார்.
திருக்குறள் முழுவதையும் பல்திறப் பார்வையில் நுணுகி ஆராய்ந்து பல்வேறு தலைப்புகளில் இவரால் எழுதப்பட்ட கட்டுரைகள் ‘ திருக்குறள் அகழ்வாய்வு ‘ என்னும் தலைப்பில் தொகுக்கப்பெற்றும், இன்னமும் அவை நூல்வடிவம் பெறாததால், தமிழலகு அறியாத, ஆழ்கடல் முத்துக்களாகவே திகழ்கின்றன.
சென்னை பல்கலைக் கழகத்தின் திருக்குறள் ஆய்விருக்கையில் பணிபுரிந்த பேராசிரியர் கு.மோகனராசு நடத்திவந்த உலகத் திருக்குறள் மையத்தில் மண்டல இயக்குநராக 1994 இல் பணிபுரிந்து, குறட்கருத்துகளைப் பரப்பினார். ஆண்டுதோறும் தைத்திங்கள் இரண்டாம் நாள் திருவள்ளுவர் பிறந்தநாளில், தம் இல்லத்தில் திருக்குறள் முற்றோதல் செய்து திருக்குறள் தொடர்பான பேச்சு, கட்டுரை, ஒப்புவித்தல் போட்டிகளை நடத்தி மாணவர்களுக்குப் பரிகளையும் வழங்கி வருகிறார்.
திருப்பனந்தாள் செந்தமிழ்க் கல்லூரியின் சார்பில் அண்ணாமலைப் பல்கலைக் கழகத்தில் நடத்தப்பட்ட திருக்குறள் ஒப்புவித்தல் போட்டியில் பங்கேற்று வென்று பரிசும் பாராட்டும் பெற்றது.
தமிழ் செம்மொழி ஆய்வு மையமும் செயங்கொண்ட சோழபுர மாடரின் கலை அறிவியல் கல்லூரியும் இணைந்து நடத்திய திருக்குறள் தேசிய ஆய்வரங்கில் பங்கேற்று பாராட்டு பெற்றமை
இராமநாதபுரம் மாவட்டத்திலுள்ள இளையான்குடி ஐகிர் உசேன் பள்ளியில் தமிழாசிரியாகராகப் பணியில் இணைந்து சில ஆண்டுகள் பணியாற்றினார். பின்னர் சுண்டக்குடி, திருமழபாடி. கோவில்பட்டி, மீன்சுருட்டி, ஆகிய ஊர்களிலமைந்த அரசு மேல்நிலைப் பள்ளிகளில் முதனிலைத் தமிழாசியராகப் பணிபுரிந்து, கீழப்பழுவூர் அரசு மேல்நிலைப் பள்ளியின் முதுநிலைத் தமிழாசிரியராகவும் உதவித் தலைமையாசிரியராகவும் பணிபுரிந்து 31.07.1995 இல் ஓய்வு பெற்றார்.
தொடக்கக் கல்வியை வாணதிரையன் குப்பத்துத் தி;ண்ணைப் பள்ளியிலும் 1942-1947 உயர்நிலைக் கல்வியை செயங்கொண்ட சோழபுரத்தில் கழக உயர்நிலைப் பள்ளியிலும் தமிழ்மொழி மற்றும் இலக்கியக் கல்வியை திருப்பனந்தாள் செந்தமிழ்க் கல்லூரியிலும் பெற்றார். தமிழில் வித்துவான், புலவர் பட்டங்களைப் பெற்று. புதுக்கோட்டை ஆசிரியர் பயிற்சிக் கல்லூரியில் தமிழாசிரியர் பயிற்சியை நிறைவு செய்தார்.
1937 இல் அரியலூர் மாவட்டம், கங்கைகொண்ட சோழபுரத்தை அடுத்துள்ள வாணதிரையன்குப்பம் என்னும் சிற்றூரில் பிறந்தவர். பெற்றோர் முத்துசாமி கல்யாணி இணையர், பிறந்த சில திங்களிலேயே தந்தையை இழந்து, தாயின் அரசணைப்பில் வளர்ந்தார்.
தமிழிளைஞர்கள் திருக்குறளை தேர்வுக்குரயதாகக் கொள்ளாமல் வாழ்வுக்குரியதாகக் கொள்ள வேண்டுமெனபதும் தம் திருக்குறள் அகழ்வாய்வுக் கட்டுரைகள் நூல்வடிவம்பெற குறள்நெறியினர் உதவவெண்டுமென்பதும்.